Radioamatorismo

**Radioamatorismo** es un servicio de radio secundo le 'contracto de telecommunication international'. In multe paises le regulamentationes es transferite in 'leges del servicio radioamatori' e le detalios in 'ordinantias de radioamator', assi como precisate in contractos interstatal. Un practicante del radioamatorismo es appellate radioamator.
## Contracto de telecommunication international
In le 'contracto de telecommunication international' le servicio radioamatori es definite *un vice* pro le communication terrestre:

*Servicio radioamatori: Un servicio de radio pro le instruction proprie, communication e le recerca technic inter radioamatores, personas examinate regularmente con interesse pro technica de radio e con scopos exclusivemente individual e sin interesses commercial.*

e *un vice* pro le communication via satellites:

*Servicio radioamatori via satellites: Un servicio de radio, usante le installation de radio a bordo de satellites, pro le scopos equal como le servicio de radioamatorismo.*

## Historia
Solmente 120 annos retro, le physico german Heinrich Rudolf Hertz, in le anno 1888, a causa del theoria de **[[James Clerk Maxwell]]**, le prime vice habeva successo de generar oscillationes electromagnetic e de reciper los in qualque distantia. In januario de 1896 **[[Alexander Stepanowitsch Popow]]** publicava un articulo super un “apparato pro le detection e registration de oscillationes electromagnetic” con que ille demonstrava plasticamente le transmission sin filo de signales a un distantia de 250 metros.

**[[Guglielmo Marconi]]** reconstrueva le apparato e faceva registrar le patente (in altere fontes le factos es representate in altere ordine, qui esseva le prime e qui le secunde!). Le historia del telegraphia sin filo comencia con isto. Iste quatro personas vale como le prime radioamatores. Ma con le invention del valvula como amplificator in le anno 1923 propriemente comenciava le technica de radio con le rabidemente disveloppamento veloce del electronica de intertenimento (radiodiffusion e television).

Le prime stationes commercial alora usava frequentias infra 1,5 MHz (hodie on dicerea 'undas medie' pro isto), hic un singule emissor poteva superar grande distantias, ma on besoniava un potentia de emission in le dimension de alicun centos de kilowatt. Con frequentias plus alte, mesmo con tal potentias alte, pote esser superate solmente distantias usque alicun cento kilometros, de isto tote le frequentias plus alte (unda curte) esseva assignate al radioamatores proque inusabile. Le **27 de novembre 1923** es un data remarcabile: a ille die esseva realisate le prime contacto transatlantic bilateral de radio per undas curte inter le amator american Fred Schnell e le amator francese Leon Deloy, a saper a un longor de undas de circa 110 metros, isto es circa 2,7 MHz (contactos transatlantic bilateral ante iste dato non es certemente confirmate de testes independente).

Lo que le radioamatores non sapeva, isto esseva le hora de nascentia del radiodiffusion a undas curte. Nam il esseva tosto evidente que on besoniava al undas curte solmente un parve parte del energia le qual le stationes grande besoniava al undas longe. Usque nunc le stationes commercial solmente habeva examinate le cognite 'unda de solo', como le primes, le radioamatores discoperiva que le undas curte es reflectite del ionosphera (usante le unda de spatio). Subito il esseva possibile de establir communicationes de radio intra Europa con potentias de emission in dimensiones de watt. Iste proprietate del unda curte esseva discoperite de radioamatores.

On se pote imaginar lo que occurreva. Le establimentos de radio official e commercial verificava le discoperta del radioamatores, abandonava su stationes gigantesc, se establiva stationes additional al undas curte. Per iste maniera illes sparniava amontas de milliones a causa del plus simple antennas e le potentias minor que esseva necesse al undas curte. Pro evitar un chaos on debe ager inconditionalmente per que cata nove station de undas curte se simplemente cercava un frequentia libere e comenciava su emissiones.
Pro isto interessates de toto le mundo se incontrava in le anno 1927 pro un conferentia e distribueva le undas curte (isto es le undas de 100 a circa 10 metros) inter le establimentos de radio statal e commercial e lassava al radioamatores plure stricte bandas del longor de undas in le vicinitate de 160, 80, 40, 20, 15 e 10 metros. Ante iste decisive conferentia le amatores de radio se habeva organisate internationalmente e se associate in le "union international de radioamatores" (International Amateur Radio Union (IARU)) pro poter sustener su interesses. Le resultato de iste conferentia esseva ponite per scripto in le "Convention de Washington". Hodie illo es le "Convention international de Communication", que, como successor del "Convention de Washington" de 1927, regula le utilisation de frequentias, e ancora hodie illos contine le bandas de frequentia del radioamatores, nominate 'bandas amatori'.

Per isto le **servicio radioamatori** esseva officialmente recognoscite e fixate como servicio de radio con derectos equal.

Prime activitates europee de radioamator habeva loco in Grande Britannia a causa del 'acto de telegraphia sin filo de 1904'. Le prime proprietario de licentia esseva expertos como Guglielmo Marconi o John Ambrose Fleming. Illes debeva acceptar enorme restrictiones relative al potentia de emissiones, al distantia (maximal dece millias), al frequentias e al tempores de operation.

In Germania, ab novembre 1924, associationes de radio recipeva licentias pro emissores de essayo. Proque le licentias pro clubs poteva usate solmente per pauc radioamatores e licentias individual in general non esseva distribuite, in le tempore sequente emissiones illegal esseva multo expandite. Un causa additional pro isto esseva le mancante licentias pro telephonia (AM, modulation de amplitude). Le licentias distribuite esseva valide pro telegraphia. De augusto de 1933 esseva distribuite del Deutsche Reichspost (posta del Reich (regno) german) licentias de emission pro amatores de radio, e le numero del installationes de radioamator ascendeva a circa 600 usque 1939. Le precondition pro le reception de un licentia esseva inter alteres le membrato in le Deutscher Amateur-Sende- und Empfangsdienst (DASD) (servicio german de emission e reception amatori). Del initio del guerra in 1939 esseva distribuite licentias de emission de radio de guerra, cuje numero attingeva circa 100 usque al fin del guerra in 1945. Le 23 de martio 1949, a base del lege del servicio radioamatori, esseva distribuite le prime 700 licentias de emission e reception amatori, intertanto le numero es circa 80.000 in Germania.

In le DDR (republica democratic german) le licentia poteva acquirite solmente como membro del "Gesellschaft für Sport und Technik" (association pro sport e technica).
Post le reunification il habeva regulamentos de transition pro le nove regiones federal que p. ex. al banda de 30 metros esseva permittite potentias de emission plus alte como permittite in Germania del west.
In altere statos le occurrentias esseva simile.
## Radioamatorismo actual
Le radioamatorismo ha multe variantes. A un latere il ha illes qui cerca le proprie contacto de radio e le communication con le altere radioamatores in toto le mundo. Al altere latere il ha le technicos in le servicio radioamatori qui voluntariemente vole auto-construer su equipamento e pois mesme probar su apparatos auto-construite. A causa del technica multo complicate, continente circuitos integrate e componentes multo parve, es casualmente offerite cassas de construction le quales on eventualmente complite e finalmente monta e solda al apparato de radio functionante. Le composition functionate ex le apparato de radio e le equipamento de mesura on appella installation radioamatori.
Al uso in le servicio de radioamatorismo es allocate diverse gammas de frequentia, assi nominate bandas de radioamatorismo, inter 135 kHz und 250 GHz al unda longe, unda medie, unda curte e unda ultracurte usque in alto al gamma de Gigahertz. Anque in le dominio optic e in le dominio del radiation de Terahertz radioamatores es active e specialmente in iste dominio anque active in le recerca.

In le varietate nominate del punctos principal technic e operative le radioamatores ha con le Ham Spirit un codice de comportamento commun.
### Modos de modulation, modos operative und modos de transmission
Il es applicate modos de modulation e modos operative traditional como *telegraphia* e *telephonia* ma anque tales como *telescription* e procedimentos de transmission digital como *packet radio*, *APRS* o *PSK31* le quales es applicate principalmente pro le transmission de textos. Anque es possibile le transmission de imagines e video con modos operative como *FAX*, *SSTV* (Slow Scan Television) e *ATV* (television radioamatori, TV-amatori, television amatori). Anque un version amatori del nove radiodiffusion de undas curte esseva disveloppate, le *DRM* (Digital Radio Mondiale). Multe del modos operative es applicabile con software, in parte gratis, que esseva disveloppate de radioamatores. Pro le operation practic on liga solmente le apparato de radio con le *carta de sono* (Sound Card) del computator.

Ultra contactos directe anque contactos es possible via *stationes de Relais*, *Echolink*, *satellites* (p. ex. satellites radioamatori, anque appellate OSCAR), *EME* (Terra-Luna-Terra) o anque *meteorscatter*. Con isto on pote anque parlar con quasi toto le mundo al bandas ultra curte, ubi on propriemente pote superar solmente distantias usque 300&nbsp;km. radioamatores ha construite satellites proprie le quales gira permanente circum le mundo usabile como station de relais. Ma anque brevemente existente apparitiones es usate pro le superar de distantias plus grande, como p. ex. aurora (reflexion del undas de radio a aurora borealis) o reflexion del undas de radio a aviones.

Un contacto de radio pote esser establite con un del modos operative que es mentionate supra:
* Le modo operative originari es telegraphia (Friedrich Clemens Gerke; Samuel Morse). hic le emissor es connectite e disconnectite rhythmicamente pro le transmission de singule litteras per medio de impulsos de longor differente. Presupponite le practica necesse on pote prender multo plus que 100 litteras per minuta sin medios auxiliar.
* Telephonia (parolas parlate) con procedimentos de transmission differente es le modo de communication le plus usual.
* Diverse procedimentos de transmission de imagines comenciate con facsimile usque a television es usual.
* In le decennios ultime modos digital gania de plus in plus signification. Permanente radioamatores inventa nove procedimentos de transmission digital le qual pois es probate con altere radioamatores in tote le mundo.
### Frequentias
*Vide: [[Bandas radioamatori]]*
### Labor con juvenes
**Il ha projectos diverse pro radioamatores juvene, hic alicun reuniones international:**
* **Kid's Day** al prime dominica in januario e al tertie sabbato in julio (un idea del American Radio League ARRL)
* **Jamboree on the Air - JOTA** desde 1958 un reunion international del *cercatores de sentiero* al bandas amatori con circa un medie million pueros e pueras (Jamboree = incontro del tribos)
* **Die europee de stationes scholar** cata vice al 5 de maio, initiate del circulo de labor radioamatorismo e telecommunication al schola - AATiS e. V., ha loco desde maio 2001
* **Young Helpers on the Ais - YHOTA** cata vice al secunde fin de septimana de maio e al ultime dominica in septembre, un incontro del gruppos juvenil del organisationes auxiliar e servicios sanitari scholar al bandas radioamatori, desde maio 2006
* **Summit on the Air - SOTA** cuppa juvenil
Additional multe altere reuniones regional e local como *dies campestre de juvenes* (Jugendfielddays), *actiones de gaudio ferial* (Ferienspaßaktionen), gruppos juvenil, ...
Al scholas il ha stationes de club (stationes scholar) assi como projectos pro contactos con le *station spatial international ISS* (Amateur Radio on the International Space Station – ARISS) 
Le interesses de radioamatores juvenil vide un magazine (stato novembre 2006) assi:
*Un inquesta nederlandese inter juvenes de isto lo que les placerea specialmente al radioamatorismo resulta in le sequente ordine del interesses: concursos, diplomas, QRP (emission con parve potentia), apparato de radio e computator, radioamatorismo in gruppos, radio de emergentia, apparitiones natural, radio e astronomia. Nulle technica...* (fonte: Editorial del magazine "Funkamateur" (radioamator), edition 17/2006).
### Radioamatorismo in caso de emergentia e disastro
A causa del bandas amatori amplemente dispergite le radioamatorismo ha le possibilitate, anque con medios simple, de sustener communicationes international per radio. Proque le apparatos de radio pote esser syntonisate continuemente (qualcunque frequentia es usabile) radioamatores pote establir connexiones al mundo exterior, sovente como le sol, post que le retes de communication non functiona. Iste operation de radio on appella *radio de emergentia*. 
### Cartas QSL
Le conversationes de radio, appellate *QSO*, es confirmate con le *cartas QSL* (carta de confirmation). *Cartas QSL* es specialmente desirate de paises in le quales solmente pauc o nulle radioamatores existe, ma anque de stationes radioamatori rar o difficilemente de attinger como le *station spatial international ISS* o stationes de radioamatores prominente como *Juan Carlos* de Espania. Le chassa a stationes radioamatori multo distante es appellate DXar. Le cartas QSL es, o inviate via le proprie organisation radioamatori al organisation radioamatori del pais respective -, o directemente al adresse le qual on trova relative al *signo de appello* ex le banca de datos.
## Regulationes re radioamatorismo
Jam tosto le radioamatores ha recipite le derecto de usa certe bandas del gammas de undas curte pro facer experimentos proprie. 
Como radioamator on pote auto-construer su proprie apparatos de radio e le installation de antenna, o anque modificar emissores comprate. Le servicio radioamatori es le sol servicio de radio al qual isto es permittite. De isto in le convention de telecommunication es fixate que le radioamatores debe haber certe cognoscentias de technica, leges e le realisation de communicationes (le si appellate technica operative). Iste debe provar un futur radioamator per un examine al administration de communication national. Como attestation pro le examine passate al radioamator es delivrate un certificato radioamatori. Le certificato radioamatori es al mesme tempore sovente anque un attestation harmonisate international *HAREC* (**H**armonized **A**mateur **R**adio **E**xamination **C**ertificate) con le qual on pote sollicitar in altere paises un *signo de appello*. Isto significa inversemente que un futur radioamator anque pote passar le examine in un altere pais le qual participa a iste regulamentos (del licentia CEPT). Assi pote p.&nbsp;ex. un germano passar su examine in Austria e pois in Germania, ma anque in Irlanda, se lassa assignar un signo de appello. Solmente con le signo de appello assignate on debe comenciar su operation radioamatori. Le signo de appello es assignate illac ubi on ha erigite permanente su installation radioamatori. Iste signo de appello es international univoc e anque permitte le operation radioamatori in multe paises al tote le globo. Assi durante le vacantias in *Nove Zelanda* on non besonia un altere permission illac.

In general un *signo de appello* es assignate directemente post le examine passate; il es comparabile con le numero de auto: mundial univoc e de o isto illo identifica le station radioamatori e le radioamator. Le signo de appello consiste quasi sempre de un prefix de duo signos, post de un cifra o duo cifras e un suffix de un o duo litteras. Basate super le prefix no pote adjunger un usator de radio immediatemente al servicio radioamatori e trans isto constata le pais, ex le qual emitte un *installation radioamatori* ma sovente anque discoperir le derectos que le radioamator ha acquirite. Isto es specialmente importante in ille paises que ha emittite classes pro comenciantes. Al examines pro un tal classe de comenciantes es expectate solmente cognoscentias fundamental in le tres partes del examine. Un lista complete del prefixes e altere indicationes a iste thema es a trovar in le articulos al *signo de appello* e *certificato radioamatori*.

In multe paises on ha fixate regulamentos in un *lege radioamatori* autonome le quales es sempre de novo adaptate al realitate. Le plus clar on pote vide le modificationes continue in le historia del *ordinantia radioamatori* german
Anque un elemento importante del *regulationes circum le radioamatorismo es le *auto-regulation*. Le *auto-regulation* se extende del repartition democratic radioamatorismo-interne del bandas radioamatori pro le modos operative diverse (International Amateur Radio Union/IARU - Bandplan|Bandpläne) usque al defensa del bandas radioamatori contra intrusos de frequentia illegal per medio del reclamation al *union international de communication/ITU* via le relative administrationes de communication national. Inter alteres anque per le auto-regulation, le servicio radioamatori ha poter defender con le administrationes de communication su stato, que es equivalente con le altere servicios de radio. In vista del potential economic del mercato de telecommunication isto es, pro un *servicio de radio* que es practicate como hobby, absolutemente necun cosa natural (vide licentias Universal Mobile Telecommunications System/UMTS e cuje recepta de auction).
=== Emissor-receptor in le auto ===
Le operation de un installation emissor-receptor in automobiles (ab anno de production 1995) es solmente permittite si un antenna externe es existente secundo le directiva del producente, in caso contrari le permission operative general pote expirar si le electronica del automobile es influentiate, p.&nbsp;ex. le controlo del motor/regulation del gas de escappamento etc. (Le directiva de installation pro installation emissor-receptor es obtenibile del producentes. Sovente es prescribite le conducta e maneamento del filos /cablos /lineas, loco de montage del antenna externe, connexion del blindage del antenna/cablo de antenna con le chassis, potentia maximal de emission.)

Le prohibition del uso del telephono mobile durante le cursa vale solmente pro telephonos mobile, le uso de apparatos de radios/emissores-receptores (e de isto le servicio radioamatori) non es concernite del prohibition.

== Formation del radioamatorismo ==
Le reception de emissiones del servicio radioamatori es permittite pro a cat uno in Germania. Al emission, e de isto al participation active al radioamatorismo, on besonia (como describite supra) un permission. Le *certificate radioamatori* on acquire per un examine al administration de telecommunication national, in Germania p.&nbsp;ex. isto es le le *agentia de rete federal pro electricitate, gas, telecommunication, posta e ferrovia* (agentia de rete federal). Presso le servicio radioamatori il ha diverse applicationes de radio pro *cata uno*, istos pote usate sin examine.

Diverse associationes offere cursos pro le preparation al examine radioamatori. Le major parte del cursos es organisate e promovite de associationes radioamatori (in Germania del *Deutscher Amateur-Radio-Club/DARC* e *Verband der Funkamateure in Telekommunikation und Post/VFDB* , in le [[Suissa]] del *Union Schweizerischer Kurzwellen-Amateure/USKA*; il anque ha cursos p. ex. al scholas, universitates popular o al universitates. A multe cursos existe le possibilitate a facer radioamatorismo e assi probar le cognoscentias acquirite directemente in practica e stabilisar lo. In iste caso le radioamatorismo occurre sub surveliantia e responsabilitate de un radioamator experte, qui, p. ex. in Germania, pro iste scopo ha obtenite specialmente un signo de appello pro le instruction. Iste signo de appello pro le instruction es solmente le instruction e debe solmente esser usate per non-radioamatores o de radioamatores de un classe de licentia inferior. Isto significa que mesmo le detentor del signo de appello pro le instruction non pote usar lo. Non in tote le paises le radioamatorismo de instruction es regulate assi in detalio como in Germania. Alicun paises permitte le radioamatorismo de instruction sin altere permission al stationes de club (stationes de radio del associationes radioamatori e al universitates, ...); altere paises non ha regulationes con respecto ad isto.

== Radioamatorismo in film e television ==
* Frequency (2000)
* Contact (1997)
* Die Simpsons z.&nbsp;B. in sequentia: *Qui es le patre de Homer* (1998)

== Litteratura ==

* Otto A. Wiesner: *CW-Handbuch für Funkamateure – Grundlagen, Technik, Praxis*. 2. Auflage. Verlag für Technik und Handwerk, Baden-Baden 1999 
* Antonio B. Barreto und Alda S. Niemeyer: *Ein Tal ruft um Hilfe* Debras Verlag 2004 
* Stan Gülich SM7WT *Thanks to Amateur Radio* Debras Verlag
* Thor Heyerdahl, LI2B: *Kon-Tiki. Ein Floß treibt über den Pazifik'', Ullstein-Verlag 2000, 

## Ligamines

* http://www.chaoswelle.de/ – umfangreiches Amateurfunk-Wiki von aus dem Umkreis des Chaos Computer Clubs
* http://www.scoutnet.de/jocom/  – Jamboree on the Air – JOTA
* http://www.arrl.org/FandES/ead/kd-newtwist.html – Kid’s Day
* http://www.aatis.de/Wettbewerbe/Europatag_der_Schulstationen/europatag_der_schulstationen.html  – Europatag der Schulstationen
* http://www.young-helpers-on-the-air.de/ – Young Helpers on the Air – YHOTA